Marijampolės šv. Jono Pauliaus II bažnyčia

Marijampolės šv. Jono Pauliaus II bažnyčia – parapinė bažnyčia, statoma Marijampolės savivaldybėje, šalia Marijampolės, priemiestinėje Mokolų gyvenvietėje, priešingoje Šešupės pusėje nuo Degučių mikrorajono. Priklauso naujai įkurtai Marijampolės Šv. Jono Pauliaus II parapijai. Parapijiečiai aptarnaujami šalia veikiančioje Šv. Jono Pauliaus II koplyčioje.
miniatiūra|left|200px|Atminimo plokštė su įrašu kryžiaus postamente apie būsimą bažnyčią

 Istorija 

2011 m. liepos 7 d. įkurta parapija. Tų pačių metų spalio 21 d. būsimos bažnyčios vietoje Vilkaviškio vyskupas Rimantas Norvila pašventino kryžių.

2019 m. priešais parapijos kryžių buvo išlieti bažnyčios pamatai. Tolesnių statybos darbų finansavimui buvo renkamos lėšos.Įstrigusioms bažnyčios statyboms Marijampolėje – 600 tūkst. eurų: nurodė ir lėšų šaltinį lrytas.lt 2023-10-25 2024 m. rugpjūčio–spalio mėn. statybos atsinaujino, buvo pastatytos monolitinio gelžbetonio sienos. 2025 m. pradžios duomenimis, pastato statybos buvo užkonservuotos iki kito statybos darbų etapo, kuriame numatyta įrengti stogo konstrukcijas, laikančiąsias kolonas ir pastatyti pagrindinį bokštą, apie 40 m aukščio su kryžiumi. Pasak bažnyčios statytojo, parapijos klebono Mariaus Rudzinsko, viso projekto darbų sąmata einamosiomis kainomis buvo vertinama apie 4,7 mln., atliktų darbų – 0,685 mln. eurų. Statybų rangovas – AB „Statybos ritmas“Amžiaus statybos Marijampolėje: kaip kyla Švento Jono Pauliaus 2-ojo parapijos bažnyčios sienos? marijampoles.tv 2025-01-07Šv. Jono Pauliaus II parapija marijampoles.tv 2024-09-30

 Architektūra 

Bažnyčios projektą parengė Marijampolės UAB „LG Projektai“ architektai, vadovaujami Gintauto Vieversio. Pastatas 430 m² dydžio, talpinantis apie tūkstantį tikinčiųjų, tame tarpe 300 sėdimų vietų. Bažnyčia – gelžbetoninė, savo medžiagiškumu vienalytė, išorėje (sienos, stogas) aptaisoma gelsvomis degto molio plokštėmis. Varpinė vieningai įsilieja į visą bažnyčios statinį: bokštas – 32 m, dar 6 m kryžius. Bažnyčia iškyla kaip modernios gotikos stiliaus statinys, matomas iš įvairių miesto vietų. Interjeras šviesus ir šiuolaikiškas, dominuoja natūralios medžiagos – medis ir betonas. Altorius iš betono, interjere išsiskiriantis ažūriniu raštu (faktūra).Marijampolėje pradeda kilti nauji maldos namai mmm.lt 2024-08-06Mokolų mikrorajone kyla konstrukcijos naujosios bažnyčios sienoms suvalkietis.lt 2024-08-14

 Šaltiniai 

 Nuorodos 

 Marijampolės šv. Jono Pauliaus II parapija (vyskupijos informacija)
 Nauja bažnyčia Mokolų mikrorajone – ne tik vizijose miestai.net

Kategorija:Marijampolės savivaldybės bažnyčios
Kategorija:Marijampolė